TENGGARONG -Taman Kanak-kanak Teratai nya di Jl. Harjo Sumarti RT.2 Desa Ponoragang Kecamatan Loa Kulu Kabupaten Kutai Kartanegara (Kukar) dah nyandang Akreditasi A, sida peserta didiknya gin di kenalikan sida ngan bemacam macam profesi. "Etam terus besaha mberikan pendidikan nya tebaik ntuk generasi bangsa, karna di masa emas ne hak etam perkenalkan ngan tanamkan karekter akhlak mulia supaya kendia tu jadu urang nya cerdas beguna ntuk bangsa," bunyi leh Kepala Sekolah TK Teratai embok Hesti Wijayanti, Rabu (26/3/2017).
Menurut leh embok Hesti jua, TK Teratai ne berempu brapa agenda pembelajaran tegak rekreasi edukasi nya jua jadi kegiatan rutin tahunan. "Rekreasi edukasi ne rutin kami polah, supaya mberikan pengenalan ke anak didik supaya ntuk senantiasa njaga ngan melestarikan keindahan alam. Mandiknya tu maha, di waktu parak ne jua endak ngadakan bemacam lomba kreasi anak tegak lomba mewarnai, fashion show kartinian ntuk PAUD ngan lainnya antar anak didik sekolah di rangka mperingati Hari Kartini April kendia.
"TK Teratai ne jua molah agenda outclass ngan ndatangi berapa buting odah ntuk pengenalan profesi tegak ndatangi kantor pemadam kebakaran, Bata Batalyon Armed, kantor polisi,ngan lainnya nya be tujuan ntuk ngenalikan profesi nya ada di sekeliling, karna di umurnya nya maseh kanak ne ya hak umurnya ngan memorinya bujur kuat jadi gampang ngenalkan ake sida," bunyinya jua. embok Hesti nambahi, TK Teratai jua merangsang minat ngan bakat siswa ngan nanamkan cita-cita nya endak dicapai, "Anak didik mrasa gawal ngan pengenalan nya diberikan leh sida gurunya. Belajar tu bisa dikerjai di mana ja ngan mandiknya di dalam kelas maha tapi jua diluar jua bisa nambah kepekaan anak ke lingkungan sekitar," ujenya.
Di tiap kunjungannya,sida TK Teratai jua terus melibatkan sida urang tuha supaya ndengani anak-anak sida. "Konsep tegak ne bisa terus etam polah, mandiknya didalam ruang kelas maha, tapi diluar kelas gin kami aktif mberikan banyak pengalaman tegak peninggalan sejarah di Musium Mulawarman, Planetarium galaksi luar angkasa sampai ke obyek wisata Alam lainnya,” ujenya njelaskan. (KP.04-medsi01)
bjn_Latn ind_Latn bjn_Latn bjn_Latn